N á v r h

Vyhláška
Ministerstva spravodlivosti Slovenskej republiky

z ...... 2003,

ktorou sa mení a dopĺňa vyhláška č. 86/2002 Z. z.  o stanovení všeobecnej hodnoty majetku

	Ministerstvo spravodlivosti Slovenskej republiky podľa ustanovenia § 25a  zákona 36/1967 Zb. o znalcoch a tlmočníkoch v znení zákona č. ..../2003 Z. z.  ustanovuje:

Čl. I

	Vyhláška Ministerstva spravodlivosti Slovenskej republiky č. 86/2002 o stanovení všeobecnej hodnoty majetku sa mení a dopĺňa takto:

1.	V § 1 ods. 2 sa za slovo „úkon“ vkladajú slová „alebo konanie“.

2.	V poznámke pod čiarou k odkazu 1) sa na konci pripája citácia:
„zákon Slovenskej národnej rady č. 317/1992 Zb. o dani z nehnuteľností v znení neskorších predpisov, zákon č. ..../2003 Z. z. o dani z prevodu a prechodu nehnuteľností a o zmene a doplnení zákona č. 36/1967 Zb. o znalcoch a tlmočníkoch v znení zákona č. 238/2000 Z. z.“.

3.	§ 2 sa vypúšťajú  písmená b) a c) a zároveň sa vypúšťa poznámka pod čiarou k odkazu č. 3 a 4. 
Doterajšie písmená d), e) a f) sa označujú ako písmená b), c) a d).

4.	V prílohe č. 3 v časti C.1 Výpočet východiskovej hodnoty (VH) sa druhá veta  nahrádza vetou „Rozpočtový ukazovateľ musí byť preskúmateľný, tzn. vybraný ukazovateľ sa musí presne identifikovať názvom, zatriedením do číselníka klasifikácie stavieb a jednotkovou hodnotou určenou podľa verejne publikovaného katalógu určeného ministerstvom, z ktorého bol vybraný alebo vytvorený.“.

5.	V prílohe č. 3 časti C.1 Výpočet východiskovej hodnoty (VH) sa za pojmovou skratkou skupiny písmen „RU – rozpočtový ukazovateľ“ na konci odseku pripája veta: „Hodnota základných rozpočtových nákladov na mernú jednotku môže byť aj vytvorená podľa zásad uvedených vo verejne publikovanom katalógu určeného ministerstvom.“.

6.	V prílohe č. 3 časti C.1 Výpočet východiskovej hodnoty (VH) sa za pojmovou skratkou skupiny písmen „kCU – koeficient vyjadrujúci nárast cien“ na konci odseku dopĺňajú slová „pre odbor stavebníctvo ako celok.“.

7.	V prílohe č. 3 v časti D.3.3 Pozemky predvetie znie „Všeobecná hodnota pozemkov v zastavanom území obcí, nepoľnohospodárskych a nelesných pozemkov uvedených v prílohe č. 1 k vyhláške 3) časti C a všeobecná hodnota pozemkov mimo zastavaných území obcí určených na stavbu územným plánom zóny alebo plánom sídelného útvaru spracovaným minimálne v mierke  1:5000, územným rozhodnutím, stavebným povolením alebo pozemkov zastavaných hlavnou stavbou podľa základného vzťahu.“.

8.	V prílohe č. 3 v časti D.3.3 Pozemky sa slová „Všeobecná hodnota poľnohospodárskej pôdy mimo zastavaného územia obce uvedenej v prílohe č. 1 k vyhláške 3) časti A.1. prvom bode /orná pôda/ a v šiestom bode /trvalé trávne porasty/ sa vypočíta podľa základného vzťahu.“ nahrádza slovami „Všeobecná hodnota poľnohospodárskej pôdy mimo zastavaného územia obce uvedenej v prílohe č. 1 k vyhláške 3) časti A.1. prvom bode (orná pôda), v šiestom bode (trvalé trávne porasty) a pozemkov mimo zastavaného územia obce uvedených v prílohe č. 1 k vyhláške 3) časti C, oddiel 3, písmeno ch)  sa vypočíta podľa základného vzťahu“.

9.	V prílohe č. 3 v časti D.3.3 Pozemky, Všeobecná hodnota poľnohospodárskej pôdy mimo zastavaného územia obce uvedenej v prílohe č. 1 k vyhláške 3) časti A.1. prvom bode /orná pôda/ a v šiestom bode /trvalé trávne porasty/ sa vypočíta podľa základného vzťahu sa za pojmovou skratkou skupiny písmen „VHMJ“  slová „cenových predpisov4)“ nahradzujú slovami „prílohy č. 14 “ a zároveň sa vypúšťa poznámka pod čiarou k odkazu č. 4
Zároveň sa na konci pripája slová „Jednotková východisková hodnota pozemku uvedeného v prílohe č. 1 k vyhláške3) časti C, oddiel 3, písmeno ch) sa rovná jednotkovej východiskovej hodnote pozemku druhu trvalý trávny porast podľa prílohy č. 14,“

10.	V prílohe č. 3 v časti D.3.3 Pozemky sa slová „Všeobecná hodnota poľnohospodárskej pôdy vrátane porastov uvedenej v prílohe č. 1 k vyhláške3) časti A.1. druhom bode (chmeľnice), treťom bode (vinice), piatom bode (ovocné sady) a v časti B (lesné pozemky) sa vypočíta podľa základného vzťahu.“ nahrádza slovami „Všeobecná hodnota poľnohospodárskej pôdy vrátane porastov mimo zastavaného územia obcí uvedenej v prílohe č. 1 k vyhláške 3) časti A.1. druhom bode (chmeľnice), treťom bode (vinice), štvrtom bode (záhrady) piatom bode (ovocné sady) a lesných pozemkov mimo zastavaného územia obcí uvedených v prílohe č. 1 k vyhláške 3) časti B (lesné pozemky) sa vypočíta podľa základného vzťahu “.

11.	V prílohe č. 3 v časti D. 3.3 Pozemky, Všeobecná hodnota poľnohospodárskej pôdy vrátane porastov uvedenej v prílohe č. 1 k vyhláške 3) časti A.1. druhom bode /chmeľnice/, treťom bode /vinice/, piatom bode /ovocné sady/ a v časti B /lesné pozemky/ sa vypočíta podľa základného vzťahu sa za pojmovou skratkou skupiny písmen „VHMJ“ slová „jednotková východisková hodnota pozemku, ktorá sa stanoví podľa cenových predpisov4)“ nahrádza slovami „jednotková východisková hodnota pozemku sa rovná jednotkovej východiskovej hodnote pozemku druhu orná pôda podľa prílohy č. 14“.  

12.	V prílohe č. 3 v časti D. 3.3 Pozemky, Všeobecná hodnota poľnohospodárskej pôdy vrátane porastov uvedenej v prílohe č. 1 k vyhláške3) časti A.1. druhom bode /chmeľnice/, treťom bode /vinice/, piatom bode /ovocné sady/ a v časti B /lesné pozemky/ sa vypočíta podľa základného vzťahu sa za pojmovou skratkou skupiny písmen „VHP“  slová „cenových predpisov4)“ nahradzujú slovami „prílohy č. 15“. 

13.	 Za prílohu č. 13 sa vkladajú prílohy č. 14 a 15 .

Čl. II

	Táto vyhláška nadobúda účinnosť 1. januára 2004.